8501 Elektriske motorer og generatorer, med undtagelse af generatorsæt Denne position omfatter bl.a. elektriske, roterende motorer til vindspejlviskere, der mangler arm og viskerblad, men er forsynet med de nødvendige transmissionselementer (tandhjulsudveksling og svingarm), som omformer den roterende bevægelse til pendulbevægelse).

8502 Elektriske generatorsæt og roterende elektriske omformere Foruden de i Forklarende Bemærkninger til HS, pos. 8502 , afsnit I og II, beskrevne elektriske maskiner, omfatter denne position bl.a. kaskadeomformere, Ward-Leonard-aggregater og roterende faseforskydere.

8502 39 20 Turbogeneratorer Turbogeneratorer drives direkte ved hjælp af gas- eller dampturbiner. De er udstyret med en massiv cylinderformet rotor, som i længderetningen er forsynet med riller, hvori magnetiseringsviklingerne er anbragt. Rotoren kan bestå af en enkelt del eller være sammensat af flere massive dele. Turbogeneratorer er almindeligvis luftkølede, mens turbogeneratorer med stor kapacitet er hydrogenkølede.

8503 00 Dele, som udelukkende eller hovedsagelig anvendes til maskiner henhørende under pos. 8501 eller 8502 Undtaget fra denne position er tilslutningsplader (klemmebrætter) til elektromotorer (pos. 8536 ).

8504 Elektriske transformatorer, statiske omformere (fx ensrettere) og induktionsspoler Foruden de i Forklarende Bemærkninger til HS, pos. 8504 , beskrevne apparater omfatter denne position bl.a.: 1. Regulerbare transformatorer (fx transformatorer med glidekontakt) og transformatorer med variabelt omsætningsforhold. 2. Spredningsfelttransformatorer til lysstofrør. 3. Specielle transformatorer til kommunikationsformål. 4. Kompensationsspoler. 5. Reaktorspoler. 6. Udglatningsspoler. 7. Dykkekernespoler, der gør det muligt at ændre induktansen. 8. Jern-brintmodstande til elektriske udladningslamper og -rør. 9. Pupinspoler. 10. Godefroyspoler. 11. Stabiliserede strømforsyningsapparater (ensretter i forbindelse med en regulator). Positionen omfatter endvidere ensretterelementer af selen, uanset om de foreligger enkeltvis (især selenplader) eller sammensatte. Undtaget fra denne position er derimod ensrettere af monokrystaller af silicium eller germanium i form af enkeltkomponenter (fx ensretterdioder), eller ensrettere i form af integrerede kredsløb, især mikrokredsløb, også når de er forsynet med køleanordninger, isoleringsanordninger etc. I henhold til bestemmelse 8 til dette kapital henhører disse komponenter under pos. 8541 eller 8542 (se også bestemmelse 2 til dette kapitel). Undtaget fra positionen er endvidere: a) Kommutatorer til transformatorer med flere udtag (pos. 8536 ). b) Ensretterlamper og -rør, såsom phanotroner, thyratroner, ignitroner og højspændingsensretterrør til røntgenapparater (underpos. 8540 89 00 ). c) Spændingsregulatorer henhørende under pos. 9032 .

8504 40 30 Af den art der anvendes sammen med telekommunikationsapparater, automatiske databehandlingsmaskiner og enheder dertil Denne underposition omfatter fx statiske omformere til telekommunikationsapparater eller automatiske databehandlingsmaskiner og enheder dertil, som: — generelt har stabiliserende strømanlæg — har en typisk udgangsspænding på fx 3,3, 5, 12, 24, 48 eller 60 volt. Statiske omformere til telekommunikationsapparater eller til automatiske databehandlingsmaskiner og enheder dertil anvendes fx til at omforme vekselstrøm fra el-nettet til den fornødne jævnstrøm. I forbindelse med automatiske databehandlingsmaskiner sikrer såkaldte UPS-anlæg (nødstrømsanlæg) en energireserve (med signal, når strømforsyningen er genoprettet) i tilfælde af strømafbrydelse, og hindrer derved tab af data.

8504 90 05 Sammensatte elektroniske komponenter til varer henhørende under underpos. 8504 50 20 Udtrykket »sammensatte elektroniske komponenter« er defineret i de forklarende bemærkninger til underpos. 8443 99 10 .

8504 90 91 Sammensatte elektroniske komponenter til varer henhørende under underpos. 8504 40 30 Udtrykket »sammensatte elektroniske komponenter« er defineret i de forklarende bemærkninger til underpos. 8443 99 10 .

8505 Elektromagneter; permanente magneter og emner til fremstilling af permanente magneter ved magnetisering; elektromagnetiske og permanentmagnetiske borepatroner, spændebakker, skruestikker og lignende emneholdere; elektromagnetiske koblinger og bremser; elektromagnetiske bæremagneter

8505 90 29 Andre varer Denne underposition omfatter bl.a. elektriske manøvremagneter beregnet til montering i bildøre som en integreret del af et centrallåsesystem. Dette system er tilsluttet bilens strømforsyning og styres af signaler, der udsendes af en styreanordning, der indgår i systemet. Hvis en af dørene låses eller låses op manuelt, sker det samme samtidigt ad elektromagnetisk vej med de andre døre. Undtaget fra denne underposition er derimod elektromagnetiske indsprøjtningsventiler til forbrændingsmotorer med gnisttænding eller kompressionstænding, hvis hus er forsynet med en magnetisk vikling, og hvis nål er forsynet med et magnetanker (underpos. 8409 91 00 eller 8409 99 00 ).

8506 Primærelementer og primærbatterier

8506 10 11 Cylindriske celler Cylindriske celler har et rundt tværsnit. Plus- og minuspol er i hver sin ende. Cylindriske cellers længde er større end deres diameter:

8506 10 91 Cylindriske celler Se de forklarende bemærkninger til underpos. 8506 10 11 .

8506 50 10 Cylindriske celler Se de forklarende bemærkninger til underpos. 8506 10 11 .

8506 50 30 Knapceller Højden af en knapcelle er mindre end eller lig med diameteren:

8507 Elektriske akkumulatorer, herunder separatorer (også kvadratiske eller rektangulære)

8507 20 20 og 8507 20 80 Andre blyakkumulatorer Bortset fra blyakkumulatorer til start af forbrændingsmotorer (underpos. 8507 10 20 og 8507 10 80 ) omfatter disse underpositioner de elektriske blyakkumulatorer, der er beskrevet i Forklarende Bemærkninger til HS, pos. 8507 , tredje stykke, nr. 1. Sådanne akkumulatorer anvendes fx som trækkraft i elektriske køretøjer og til strømforsyning af telekommunikationsanlæg.

8507 30 20 og 8507 30 80 Nikkel-cadmiumakkumulatorer Nikkel-cadmiumakkumulatorer anvendes især i grubelamper og erstatter ofte tørelementer i fx transportable radio- og fjernsynsapparater, elektriske barbermaskiner og andre elektriske apparater.

8507 80 00 Andre akkumulatorer Denne underposition omfatter bl.a. sølv-zink- og sølv-cadmium-akkumulatorer.

8507 90 30 og 8507 90 80 Dele Undtaget fra disse underpositioner er bl.a. forbindelsesdele til akkumulatorelementer (underpos. 8536 90 95 ).

8509 Elektromekaniske husholdningsapparater med indbygget elektromotor

8509 80 00 Andre apparater Denne underposition omfatter bl.a. elektriske polereapparater til manicure og pedicure, med indbygget elektromotor, der med et kabel forbindes til et til apparatet hørende strømforsyningsaggregat.

8510 Barbermaskiner, hårklippemaskiner og apparater til fjernelse af hår, med indbygget elektrisk motor

8510 10 00 Barbermaskiner Denne underposition omfatter bl.a. barbermaskiner med indbygget skær til hårklipning.

8511 Elektrisk start- og tændingsudstyr, af den art der anvendes til motorer med gnist- eller kompressionstænding (fx tændmagneter, magnetomaskiner, tændspoler, startmotorer, tændrør og startgløderør); jævnstrøms- og vekselstrømsgeneratorer samt returstrømsrelæer, af den art der anvendes i forbindelse med forbrændingsmotorer

8511 40 00 Startmotorer, også med generatorfunktion Apparater henhørende under denne underposition fungerer almindeligvis med spændinger på 6, 12 eller 24 volt og er forsynet med særlige anordninger til montering på motorer. Underposition omfatter bl.a.: 1. Startmotorer med glideanker, startmotorer med forskydeligt drev, startmotorer med skrueaksel og startmotorer med glidedrev og skrueaksel. 2. Apparater, bestående af en samlet enhed omfattende en startmotor og en generator.

8512 Elektrisk lys- og signaludstyr (undtagen varer henhørende under pos. 8539 ), vindspejlviskere, defrostere og dugfjernere, af den art der anvendes til cykler og motorkøretøjer

8512 30 10 Tyverialarmer, af den art der anvendes til motorkøretøjer Se Forklarende Bemærkninger til HS, pos. 8512 , andet stykke, nr. 11.

8512 90 90 I andre tilfælde Denne underposition omfatter bl.a. indfatninger og reflektorer til forlygter, samt arme, også med viskerblade, til elektriske vindspejlviskere. Undtaget fra underpositionen er derimod lampefatninger (underpos. 8536 61 10 eller 8536 61 90 ).

8514 Elektriske industri- og laboratorieovne (herunder induktionsovne og dielektriske ovne); andre apparater til varmebehandling af materialer ved induktion eller ad dielektrisk vej til brug i industrien eller i laboratorier

8514 20 80 Dielektriske ovne Mikrobølgeovne af den type, der anvendes i restauranter, kantiner osv., adskiller sig fra ovne til husholdningsbrug henhørende under pos. 8516 ved deres udgangseffekt og ovnkapacitet. Sådanne ovne med en udgangseffekt på over 1 000 W eller en ovnkapacitet på over 34 liter betragtes som industriovne. Hvis mikrobølgeovnen er kombineret med en grill eller en anden form for ovn i en og samme enhed, vedrører førnævnte udgangseffekt kun mikrobølgerne. Kriteriet om ovnkapacitet har ingen indflydelse på tariferingen af en sådan kombination. Mikrobølgeovne med en udgangseffekt på 1 000 W eller derunder og en ovnkapacitet på 34 liter eller derunder betragtes som ovne til husholdningsbrug (pos. 8516 ).

8516 Elektriske vandvarmere (gennemstrømningsvandvarmere, akkumulerende vandvarmere) og dyppevarmere; elektriske apparater til rum- og jordbundsopvarmning; elektrotermiske hårbehandlingsapparater (fx tørre- og krølleapparater, krøllejernsvarmere) og håndtørreapparater; elektriske strygejern; andre elektrotermiske apparater, af den art der anvendes til husholdningsbrug; elektriske varmelegemer (undtagen varer henhørende under pos. 8545 )

8516 10 11 og 8516 10 80 Elektriske vandvarmere (gennemstrømningsvandvarmere, akkumulerende vandvarmere) og dyppevarmere Disse underpositioner omfatter bl.a.: 1. Vandvarmere, der samtidig fungerer som gennemstrømningsvandvarmere og akkumulerende vandvarmere. 2. Elektriske kedler, der udelukkende frembringer varmt vand eller både varmt vand og lavtryksdamp. Undtaget fra disse underpositioner er dampkedler og kedler med overhedning, som opvarmes ad elektrisk vej (pos. 8402 ) og elektrisk opvarmede kedler til centralopvarming (pos. 8403 ).

8516 21 00 til 8516 29 99 Elektriske apparater til rum- og jordbundsopvarmning Disse underpositioner omfatter bl.a.: 1. Elektriske apparater til opvarmning af saunaer. 2. Batteridrevne elektriske apparater til opvarmning og afisning af tilfrosne låse i bildøre ved hjælp af en opvarmet skydetang, der føres ind i låsen. Disse små bærbare apparater kan have en lampe henhørende under pos. 8513 indbygget til belysning af arbejdsområdet.

8516 50 00 Mikrobølgeovne Se de Forklarende Bemærkninger til underpos. 8514 20 80 .

8516 60 10 Komfurer Komfurer består af en kogeflade og en ovn (også med mikrobølgeanlæg eller grill).

8516 79 70 Andre varer Foruden de apparater, der er beskrevet i Forklarende Bemærkninger til HS, pos. 8516 , afsnit E, nr. 5-20, omfatter denne underposition bl.a.: 1. Saunaer med infrarøde stråler (enpersons svedekabiner). 2. Fodskamler med indbygget varmelegeme. 3. Elektrisk opvarmede blokke til fodtøj. 4. Apparater til rensning af kontaktlinser. Disse apparater omfatter to små elektrisk opvarmede hulrum med skruelåg, hvori kontaktlinserne anbringes og rensevæsken opvarmes.

8516 80 20 og 8516 80 80 Elektriske varmelegemer Disse underpositioner omfatter bl.a. isolerede og varmegivende ledninger, kabler, bånd og lign. til opvarmning af lofter, vægge, rørkanaler, beholdere etc. Undtaget fra underpositionerne er derimod varmelegemer i forbindelse med dele til apparater, fx strygejernssåler og varmeplader til elektriske komfurer (underpos. 8516 90 00 ).

8517 Telefonapparater, herunder telefoner til celleopdelt netværk eller andre trådløse net; andre apparater til at sende eller modtage tale, billeder eller andre data, herunder apparater til kommunikation via kabelnet eller trådløse netværk (såsom lokalnet eller fjernnet), undtagen sendere eller modtagere henhørende under pos. 8443 , 8525 , 8527 eller 8528

8517 12 00 Telefoner til celleopdelt netværk eller andre trådløse net Se Forklarende Bemærkninger til HS, pos. 8517 , afsnit I, punkt B. Denne underposition omfatter telefoner til celleopdelt netværk, såkaldte »mobiltelefoner«. »Mobiltelefoner« har følgende kendetegn: — de har »lommeformat«, dvs. de er med dimensioner, der ikke overstiger 170 mm × 100 mm × 45 mm, når de måles i deres mest kompakte form — de kan fungere uden ydre elektrisk energikilde — de er forsynet med både en mikrofon og en øretelefon og/eller en højttaler, enten i samme enhed eller i form af et aftageligt hovedsæt, der foreligger sammen med »mobiltelefonen«, til transmission og modtagelse af tale ved talekommunikation — de omfatter andre dele som fx en forstærker og en antenne til telefoni, der muliggør tovejs- og kortdistancetransmission af tale inden for et netværk, der består af basisstationer henhørende under underpos. 8517 61 og bruger frekvensbånd til mobiltelefoni — de kan udføre telefonikommunikation ved brug af celleopdelt netværk, når de er forsynet med et SIM-kort (Subscriber Identity Module) af forskellig art (fysiske eller programmel), som er blevet aktiveret. De kan være indrettet således, at nødopkald er mulige uden SIM-kortet. »Mobiltelefoner« kan også have andre funktioner som fx afsendelse og modtagelse af SMS- (Short Message Service) og MMS– (Multimedia Messaging Service) beskeder, e-mails; pakkekobling for adgang til internettet; afsendelse og modtagelse af positionssignaler; navigation, vejvisning, kort, øjeblikkelige meddelelser, VOIP (voice over Internet Protocol); PDA (Personal Digital Assistant), spil; modtagelse af radio- eller fjernsynssignaler; modtagelse, optagelse og gengivelse af lyd og billeder. Uanset sådanne supplerende funktioner udgør mobiltelefonifunktionen almindeligvis hovedfunktionen for mobiltelefoner, der har alle ovennævnte kendetegn. Det er fx tilfældet, når telefonifunktionen har forrang for alle andre funktioner, herunder når brugeren almindeligvis underrettes om indkommende opkald, uanset hvilke sekundære funktioner der er i brug.

8517 18 00 Andre apparater Foruden de i Forklarende Bemærkninger til HS, pos. 8517 , afsnit I, punkt A, beskrevne telefonapparater omfatter denne underposition bl.a. trykknaptelefoner med indbygget magnetkortlæser, dataskærm, elektrisk kredsløb med mikroprocessor, flere datalagre, ur og modulator-demodulator (modem), som ikke blot kan anvendes som telefonapparater, men også (fx i supermarkeder) som dataterminaler til forskellige formål, såsom kontrol af magnetiske kreditkort eller check eller til transmission af salgsdata til automatiske databehandlingsmaskiner via en telefonlinje.

8517 62 00 Apparater til modtagelse, konvertering og overførsel eller gendannelse af tale, billeder eller andre data, herunder apparater til kobling og rutning Denne underposition omfatter to grupper af apparater: 1. Apparater til modtagelse, konvertering og overførsel af tale, billeder eller andre data. 2. Apparater til gendannelse af tale, billeder eller andre data. Disse apparater omfatter: 1. Grænsefladekort til netværk. 2. Modemer. 3. Repeaters. 4. Hubs. 5. Bridges (herunder omskiftere). 6. Routers. Denne underposition omfatter bl.a. apparater, som i samme møbel eller kabinet indeholder alle nødvendige elementer til sending og modtagelse. Dette gælder fx walkie-talkie-apparater, som indeholder de for funktionen nødvendige batterier eller akkumulatorer, og sender-modtagere, hvis strømforsyningsenhed er separat og kun forbundet med apparatet ved et kabel. Underpositionen omfatter endvidere enheder, hvis sende- og modtageelementer er anbragt i hvert sit møbel eller kabinet, forudsat at disse enheder udgør en funktionel enhed. For at kunne anses som en funktionel enhed skal sender-modtagerne være installeret i nærheden af hinanden (fx i samme bygning eller i samme køretøj) og have visse fælles elementer, fx antenne. Denne underposition omfatter også såkaldte »trådløse hovedsæt«, som er udformet til brug udelukkende eller hovedsagelig med telefoner til celleopdelt netværk (mobiltelefoner), der skal anbringes på øret med henblik på håndfri betjening. De giver brugeren mulighed for at bruge telefonfunktioner, såsom at besvare, afslutte og foretage opkald (fx genopkald til sidste opringning) inden for ca. 10 m fra telefonen samt justere lydstyrken i øretelefonen. Disse hovedsæt indeholder en radiosender/-modtager til at kommunikere med mobiltelefonen ved hjælp af trådløs teknologi, fx »Bluetooth«.

8517 69 10 Videofoner Se Forklarende Bemærkninger til HS, pos. 8517 , afsnit II, punkt C. Underpositionen omfatter endvidere videoovervågningssystemer i lukkede kredsløb, bestående af et kamera, et panel med diverse trykknapper og en eller flere monitorer forbundet med en styrecentral og koaksialkabler til at forbinde de enkelte komponenter i systemet — pakket som et sæt til detailsalg. Varerne under denne underposition kan også være forbundet med en elektrisk døråbner, en signalanordning eller en belysningsanordning.

8517 69 30 Modtagere til radiotelefoni eller radiotelegrafi Denne underposition omfatter bl.a.: 1. Faste modtageapparater (herunder sådanne, der især anvendes i store installationer) og særlige anordninger, såsom forvrængningsanordninger (fx frekvensombyttere); visse modtagere, benævnt multipleksmodtagere, anvender multipel (delt) modtageteknik for at modvirke fading. 2. Radiotelefonimodtagere til motorkøretøjer, skibe, flyvemaskiner, tog mv. 3. Modtagere til radiotelegrafiske personsøgeanlæg. 4. Radiomodtagere til simultanoversættelse på flersprogede konferencer. 5. Specialmodtagere til nødsignaler fra skibe, flyvemaskiner mv. 6. Modtagere til signaler fra fjernmåleudstyr. 7. Faksimile-radiotelegrafiske apparater til at modtage — på lysfølsomt papir — kopier af dokumenter, aviser, planer, meddelelser mv.

8517 69 90 Andre apparater Denne underposition omfatter: 1. Faste sendere. Visse typer, der især anvendes i store installationer, indeholder særlige anordninger såsom forvrængningsanordninger (fx frekvensombyttere) eller multipleksanordninger, der gør det muligt at sende flere meddelelser samtidigt. 2. Radiotelefonisendere til motorkøretøjer, skibe, flyvemaskiner, tog mv. 3. Sendere til radiotelegrafiske personsøgeanlæg. 4. Radiosendere til simultanoversættelse på flersprogede konferencer. 5. Automatiske sendere til nødsignaler fra skibe, flyvemaskiner mv. 6. Faksimile-radiotelegrafiske apparater til at sende kopier af dokumenter, aviser, planer, meddelelser mv. 7. Sendere til signaler fra fjernmåleudstyr.

8518 Mikrofoner og stativer dertil; højttalere, også monteret i kabinet; hovedtelefoner og øretelefoner, også kombineret med mikrofon, samt sæt bestående af en mikrofon og en eller flere højttalere; elektriske lavfrekvensforstærkere; elektriske lydforstærkere Denne position omfatter bl.a. særskilt foreliggende trådløse mikrofoner, hovedtelefoner, øretelefoner og højttalere, også kombinerede. Undtaget fra positionen er: 1. Særskilt foreliggende trådløse telefonrør til apparater til trådtelefoni (se Forklarende Bemærkninger til HS, underpos. 8517 62 ); 2. Særskilt foreliggende trådløse hovedsæt (kombination af en hovedtelefon og en mikrofon), som muliggør opringning (se de forklarende bemærkninger til underpos. 8517 62 00 ).

8519 Lydoptagere eller lydgengivere, også kombineret

8519 81 15 Kassettespillere, i lommeformat Ved fastlæggelsen af disse apparaters mål anvendes underpositionsbestemmelse 1 til dette kapitel, og der tages kun hensyn til kabinettets dimensioner; dele, der stikker ud fra kabinettet, såsom betjeningsknapper, lukkeanordninger og fastgørelsesclips, skal der ses bort fra.

8519 81 35 I andre tilfælde Denne underposition omfatter ikke lydgengivere kendt som »MP3-afspillere«, der anvender optiske medier og indeholder udstyr, der efterfølgende kan aktiveres til modtagelse af radiofonisignaler ved hjælp af programmel (pos. 8527 ).

8519 81 45 I andre tilfælde De forklarende bemærkninger til underpos. 8519 81 35 anvendes med de fornødne tillempninger.

8519 81 95 I andre tilfælde De forklarende bemærkninger til underpos. 8519 81 35 anvendes med de fornødne tillempninger.

8522 Dele og tilbehør, som udelukkende eller hovedsagelig anvendes til apparater henhørende under pos. 8519 - 8521

8522 90 41 og 8522 90 49 Sammensatte elektroniske komponenter Se de forklarende bemærkninger til underpos. 8443 99 10 .

8523 Plader, bånd, ikke-flygtige halvlederhukommelser, »smart cards« og andre medier til optagelse af lyd eller andre fænomener, også uindspillede, herunder matricer og mastere til fremstilling af plader, undtagen varer henhørende under kapitel 37 Når medier henhørende under denne position foreligger sammen med en anden vare, skal følgende principper anvendes ved tariferingen: 1. Hvis mediet og de øvrige varer udgør et sæt pakket til detailsalg i henhold til Almindelige tariferingsbestemmelser, punkt 3 b), skal sættet tariferes med anvendelse af denne bestemmelse. 2. Hvis mediet og de øvrige varer ikke udgør et sæt pakket til detailsalg i henhold til Almindelige tariferingsbestemmelser, punkt 3 b), skal mediet tariferes i den relevante underposition.

8523 21 00 Kort indeholdende en magnetstribe Denne underposition omfatter også tryksager, såsom rejsebilletter og boardingpas, som er forsynet med en eller flere magnetstriber.

8523 29 15 Uden indspilning Denne underposition omfatter også bånd, der endnu ikke er udskåret i den bredde, de skal anvendes i.

8523 41 10 Plader til laserbaserede læsesystemer, med en kapacitet på ikke over 900 megabyte, ikke-sletbare Denne underposition omfatter skrivbare compact discs (CD-R). CD-R er almindeligvis fremstillet af farveløs, gennemsigtig polykarbonat med en tykkelse på 1,2 mm. Oversiden er overtrukket med et reflekterende gyldent eller sølvfarvet lag, hvorpå der kan være påtryk. Undersiden er belagt med farve og et beskyttende lag. De har en diameter på 8 eller 12 cm eller kan have form som et kort. Deres indspilningskapacitet kan kontrolleres ved hjælp af læse-/skriveanordninger og egnet indspilningsprogrammel. Indspilningen af sådanne plader kan ske ad en eller flere gange, men den indspillede information kan ikke slettes.

8523 41 30 Plader til laserbaserede læsesystemer, med en kapacitet på over 900 megabyte, men ikke over 18 gigabyte, ikke-sletbare Denne underposition omfatter skrivbare digital versatile discs (DVD-/+R). I modsætning til CD-R'er henhørende under underpos. 8523 41 10 består DVD-/+R'er af to 0,6 mm tykke lag af polykarbonat, der er limet sammen. Denne fysiske forskel kan konstateres ved undersøgelse af yderkanten på DVD'en. De har en diameter på 8 eller 12 cm. Deres indspilningskapacitet kan kontrolleres ved hjælp af læse-/skriveanordninger og egnet indspilningsprogrammel. Indspilningen af sådanne plader kan ske ad en eller flere gange, men den indspillede information kan ikke slettes.

8523 41 90 Andre varer Denne underposition omfatter bl.a.: 1. Optiske plader, på hvilke den indspillede information kan slettes og nye informationer indspilles (»overskrivbare compact discs« (CD-RW) og »overskrivbare digital versatile discs« (DVD-/+RW)). De genkendes af pladeindspilningsprogrammelet i en automatisk databehandlingsmaskine. 2. Overskrivbare DVD-RAM'er og »MiniDiscs«, som er indkapslet i en kassette.

8523 52 00 »Smart cards« Se Forklarende Bemærkninger til HS, pos. 8523 , punkt C, nr. 2. Disse underpositioner omfatter også elektroniske adgangskort eller -mærker, som almindeligvis indeholder en spole, der aktiveres af et signal fra kortlæseren og danner en spænding til at forsyne et mikrokredsløb, en kodegenerator (som ved modtagelse af et signal fra spolen genererer data) og en signalantenne.

8525 Sendere til radiofoni og fjernsyn, også sammenbygget med modtagere, lydoptagere eller lydgengivere; fjernsynskameraer, digitalkameraer og videokameraer Denne position omfatter også varmekameraer, som tager billeder ved hjælp af infrarød teknik. Kameraerne registrerer varmestrålingen og omdanner den til billeder, der gengiver de enkelte fladers eller objekters temperatur som forskellige gråtoner eller farver. Kameraerne kan ikke måle temperaturer eller udtrykke måledata som tal.

8525 60 00 Sender-modtagere Denne underposition omfatter bl.a. enheder, hvis sende- og modtageelementer er anbragt i hvert sit møbel eller kabinet, forudsat at disse enheder udgør en funktionel enhed. For at kunne anses som en funktionel enhed skal sender-modtagerne være installeret i nærheden af hinanden (fx i samme bygning eller i samme køretøj) og have visse fælles elementer, fx antenne.

8525 80 11 til 8525 80 99 Fjernsynskameraer, digitalkameraer og videokameraer Se Forklarende Bemærkninger til HS, pos. 8525 , afsnit B. Undtaget fra disse underpositioner er elektroniske læseenheder til synshandicappede personer (se de forklarende bemærkninger til underpos. 8543 70 90 ).

8525 80 30 Digitalkameraer Digitalkameraer henhørende under denne underposition kan altid optage stillbilleder enten på en intern hukommelse eller på et udskifteligt medie. De fleste af dem er udformet som et traditionelt fotografiapparat. Digitalkameraer, der kun kan optage stillbilleder, tariferes fortsat i denne underposition. Kameraer henhørende under denne underposition kan også have en videooptagerfunktion til optagelse af video i sammenhængende perioder. Hvis sådanne apparater, når den maksimale lagerkapacitet udnyttes, kan optage video ved en kvalitet på 800 × 600 pixel eller derover og 23 billeder eller derover pr. sekund i en sammenhængende periode på 30 minutter eller derover (uanset at de optagne videobilleder kan indspilles på separate filer af en varighed på under 30 minutter), skal de dog altid tariferes i underpos. 8525 80 91 eller 8525 80 99 . Hvis et eller flere af ovenstående kriterier ikke er opfyldt, skal apparatet tariferes ved anvendelse af bestemmelse 3 til afsnit XVI (se også Kommissionens gennemførelsesforordning (EU) nr. 458/2014). Sammenlignet med videokameraer henhørende under underpos. 8525 80 91 og 8525 80 99 har mange digitalkameraer (når de fungerer som videokamera) ikke en zoomfunktion under videooptagelser. Uanset lagerkapaciteten afslutter visse kameraer automatisk videooptagelsen efter en vis periode.

8525 80 91 og 8525 80 99 Videokameraer Videokameraer henhørende under disse underpositioner kan altid optage video i sammenhængende perioder enten på en intern hukommelse eller på et udskifteligt medie. Digitale videokameraer henhørende herunder er almindeligvis udformet på en måde, der adskiller dem fra digitalkameraer henhørende under underpos. 8525 80 30 . De er ofte forsynet med en foldbar billedsøger og foreligger tit med en fjernbetjening. De fleste videokameraer har en zoomfunktion under videooptagelser. Den omstændighed, at videokameraer integreret i f.eks. sportsbriller ikke har en optisk zoom-funktion, er dog ikke til hinder for, at sådanne varer tariferes under underpos. 8525 80 91 og 8525 80 99 (se sag C-178/14, Vario Tek, ECLI:EU:C:2015:152, præmis 17-29). Digitale videokameraer, der kun kan optage video, tariferes altid i disse underpositioner. Apparater, der både kan optage video og stillbilleder, skal tariferes med henvisning til den forklarende bemærkning til underpos. 8525 80 30 . Disse underpositioner omfatter fjernstyrede apparater til optagelse og lagring af video og billeder, der specifikt er udformet til anvendelse sammen med for eksempel helikoptere med flere rotorer (såkaldte »droner«) med særlige kontaktelementer. Disse apparater anvendes til at optage video og luftbilleder af omgivelserne og giver brugeren visuel kontrol over dronens flyvemønster. Sådanne apparater tariferes altid under disse underpositioner uanset videooptagelsens længde, da optagelse af video er den primære funktion. Se også HS-tariferingsudtalelse 8525 80 /3.

8525 80 99 Andre varer Denne underposition omfatter videokameraer (såkaldte »camcorders«) til indspilning af både lyd og billeder optaget af kameraet samt af signaler fra eksterne kilder, fx DVD-afspillere, automatiske databehandlingsmaskiner eller fjernsynsmodtagere. De optagne billeder kan gengives ved hjælp af en ekstern fjernsynsmodtager eller monitor. Underpositionen omfatter endvidere camcorders, i hvilke videoindgangen er blokeret af en plade eller på anden måde, eller i hvilke videogrænsefladen senere kan aktiveres som videoindgang ved hjælp af programmel. Apparatet er alligevel i stand til at optage fjernsynsprogrammer eller andre eksterne signaler. Camcorders, som kun kan optage og gengive de billeder, kameraet har taget, ved hjælp af en ekstern fjernsynsmodtager eller monitor, henhører imidlertid under underpos. 8525 80 91 .

8527 Modtagere til radiotelefoni, radiotelegrafi eller radiofoni, også sammenbygget med lydoptagere, lydgengivere eller et ur i et fælles kabinet Vedrørende sender-modtagere henvises til de forklarende bemærkninger til underpos. 8525 60 00 .

8527 12 10 og 8527 12 90 Kassetteradioer i lommeformat Se de forklarende bemærkninger til underpos. 8519 81 15 .

8527 13 10 Med laserbaseret læsesystem Denne underposition omfatter radiofonimodtagere, sammenbygget med en lydoptager eller lydgengiver med laserbaseret læsesystem, også sammenbygget med andre lydoptagere eller lydgengivere (fx af kassettetypen) eller et ur. Underpositionen omfatter også lydgengivere kendt som »MP3-afspillere«, der anvender optiske medier og indeholder udstyr, der efterfølgende kan aktiveres til modtagelse af radiofonisignaler ved hjælp af programmel.

8527 13 99 I andre tilfælde De forklarende bemærkninger til underpos. 8527 13 10 anvendes med de fornødne tillempninger.

8527 21 20 Med laserbaseret læsesystem De forklarende bemærkninger til underpos. 8527 13 10 anvendes med de fornødne tillempninger.

8527 21 70 Med laserbaseret læsesystem De forklarende bemærkninger til underpos. 8527 13 10 anvendes med de fornødne tillempninger.

8527 91 11 til 8527 91 99 Sammenbygget med lydoptagere eller lydgengivere Stereoanlæg (hi-fi-anlæg), i sæt til detailsalg, bestående af en radiofonimodtager sammen med andre enheder, alle i eget kabinet, fx cd-afspiller, kassettebåndoptager, forstærker med equaliser tariferes altid i disse underpositioner, idet radiofonimodtageren giver anlægget dets væsentlige karakter.

8527 91 11 og 8527 91 19 Med én eller flere indbyggede højttalere i samme kabinet Disse underpositioner omfatter apparater med ikke-aftagelige højttalere. Undtaget fra underpositionerne er derimod apparater med aftagelige højttalere, selv om disse kan fastgøres til apparatet ved hjælp af en anordning (underpos. 8527 91 35 , 8527 91 91 eller 8527 91 99 ).

8527 91 35 til 8527 91 99 I andre tilfælde Disse underpositioner omfatter også højttalere til stereoanlæg (hi-fi-anlæg), der er særligt udformet til og pakket sammen med andre dele af anlægget.

8527 91 35 Med laserbaseret læsesystem De forklarende bemærkninger til underpos. 8527 13 10 anvendes med de fornødne tillempninger.

8528 Monitorer og projektionsapparater, uden indbyggede fjernsynsmodtagere; fjernsynsmodtagere, også med indbyggede radiofonimodtagere, lydoptagere eller lydgengivere eller videooptagere eller videogengivere I overensstemmelse med Almindelige tariferingsbestemmelser, punkt 3 c), vedrørende den kombinerede nomenklatur henhører videoovervågningssystemer, som består af et begrænset antal fjernsynskameraer og en videomonitor, under denne position, når de foreligger i sæt til detailsalg. Enhederne i et videoovervågningssystem tariferes særskilt, hvis systemet ikke foreligger i sæt til detailsalg (jf. Forklarende Bemærkninger til HS, afsnit XVI, Almindelige bemærkninger, afsnit VII). Undtaget fra denne position er elektroniske læseenheder til synshandicappede personer (se de forklarende bemærkninger til underpos. 8543 70 90 ).

8528 62 00 til 8528 69 80 Projektionsapparater Undtaget fra disse underpositioner er bl.a. apparater bestående af en projektor og en skærm i samme kabinet (underpos. 8528 52 10 til 8528 59 00 eller, når de indeholder en fjernsynsmodtager, underpos. 8528 72 10 ).

8528 71 11 til 8528 71 19 Videotunere Disse underpositioner omfatter bl.a. apparater, der indeholder en videotuner, som omsætter højfrekvente fjernsynssignaler til signaler, der kan anvendes i videooptagere, videogengivere eller monitorer. Videotunere indeholder kredsløb til valg af en særlig kanal eller bærefrekvens samt demodulationskredsløb. Apparaterne kan også være forsynet med en anordning til dekodning (farve) eller separatorkredsløb til synkronisering. De er almindeligvis konstrueret til brug med individuel antenne eller fællesantenne (fordeling via højfrekvenskabel). Udgangssignalet kan benyttes som indgangssignal til monitorer, videooptagere eller videogengivere. Der er tale om det oprindelige kamerasignal (dvs. inden det moduleres til sendebrug). Analoge videotunere henhørende under disse underpositioner kan foreligge i form af moduler, der som minimum indeholder højfrekvente kredsløb (RF-blok), mellemfrekvente kredsløb (IF-blok) og demodulationskredsløb (DEM-blok), hvor udgangssignalet består af et særskilt lyd- og sammensat videosignal (CVBS). Digitale videotunere henhørende under disse underpositioner kan foreligge i form af moduler, der som minimum indeholder RF-blokken, IF-blokken, DEM-blokken og en MPEG-dekoder til digitalt fjernsyn, hvor udgangssignalet består af et særskilt lyd- og digitalt videosignal. Moduler, som indeholder både en analog og en digital videotunerkomponent, hører under disse underpositioner, når en af komponenterne i henhold til den kombinerede nomenklaturs Almindelige tariferingsbestemmelse, punkt 2 a), skal tariferes som en komplet eller færdig videotuner. Et modul, der ikke opfylder ovennævnte betingelser, skal tariferes som en del under pos. 8529 .

8528 71 11 Sammensatte elektroniske komponenter til indbygning i automatiske databehandlingsmaskiner Udtrykket »sammensatte elektroniske komponenter« er defineret i de forklarende bemærkninger til underpos. 8443 99 10 .

8528 72 10 Teleprojektorer (tv-projektorer) Denne underposition omfatter projektionsudstyr indeholdende en fjernsynsmodtager. Sådant udstyr projicerer billedet via et optisk system på en skærm. Det kan være baseret på katodestrålerørs- eller fladskærmsteknologi (fx DMD, LCD, plasma). Projektionsskærmen kan enten være indbygget i samme kabinet som fjernsynsmodtageren eller være adskilt herfra.

8528 72 30 Med indbygget billedrør Denne underposition omfatter bl.a. apparater, som har tuner og monitorfunktion i det samme kabinet, med mulighed for samtidig anvendelse af begge funktioner. Fjernsynsmodtagere til privatbrug hører almindeligvis til denne kategori. Ved billedskærmens diagonalmål forstås den aktive del af billedrøret målt i direkte linje.

8529 Dele, som udelukkende eller hovedsagelig anvendes til apparater henhørende under pos. 8525 - 8528

8529 90 20 til 8529 90 97 Andre varer Disse underpositioner omfatter bl.a.: 1. Skalaer. 2. Afstemningsenheder (tunere). 3. Blændere til fjernsynskameraer. 4. PAL/SECAM-adaptere, der er dekoder-plader (trykte kredsløb forsynet med elektriske komponenter) beregnet til senere indbygning i fjernsynsmodtagere, der er konstrueret til modtagelse af PAL-signaler, så de bliver i stand til også at modtage SECAM-signaler. Undtaget fra disse underpositioner er bølgeledere (tariferes som rør efter materialets beskaffenhed).

8529 90 41 og 8529 90 49 Møbler og kabinetter »Møbler og kabinetter« omfatter huse, der ikke er udstyret med elektriske eller elektroniske komponenter (fx printkort, højttalere, kabler osv.). »Møbler og kabinetter«, der er udstyret med elektriske eller elektroniske komponenter, er ikke omfattet (fx underpos. 8529 90 92 eller 8529 90 97 ). Dele af »møbler og kabinetter« er ikke omfattet i disse underpositioner.

8529 90 65 Sammensatte elektroniske komponenter Se de forklarende bemærkninger til underpos. 8443 99 10 .

8529 90 92 Til fjernsynskameraer henhørende under underpos. 8525 80 11 og 8525 80 19 og til apparater henhørende under pos. 8527 og 8528 Denne underposition omfatter såkaldte »LCD-moduler« bestående af et lag flydende krystaller med tyndfilmtransistorer (TFT) indlagt mellem to skiver eller plader af glas eller plast, som ikke er berøringsfølsomme, og som anvendes til fremstilling af monitorer og/eller fjernsynsmodtagere henhørende under pos. 8528 . Modulerne er forsynet med et eller flere trykte eller integrerede kredsløb med styreelektronik udelukkende til pixeladressering. De har ingen elektronik (såsom en videokonverter eller en scaler) til videobehandling. Modulerne kan være forsynet med en enhed til baggrundsbelysning og/eller vekselrettere. Underpositionen omfatter ikke anordninger med flydende krystaller, bestående af et lag af flydende krystaller indlagt mellem to skiver eller plader af glas eller plast, også påsat elektriske forbindelsesdele (dvs. til strømforsyning), såvel i form af ikke-tilpassede stykker som udskåret i specielle former (underpos. 9013 80 20 ).

8531 Elektriske signalapparater, akustiske eller visuelle (fx ringeapparater, sirener, signaltavler, tyverialarmer og brandalarmer), bortset fra varer henhørende under pos. 8512 og 8530

8531 10 30 og 8531 10 95 Tyverialarmer, brandalarmer og lign. Se Forklarende Bemærkninger til HS, pos. 8531 , tredje stykke, punkt E. Disse underpositioner omfatter ikke tyverialarmer af den art, der anvendes til motorkøretøjer, (underpos. 8512 30 10 ).

8531 20 20 til 8531 20 95 Signaltavler med flydende krystaller (LCD) eller lysemitterende dioder (LED) Disse underpositioner omfatter bl.a. display af lysemitterende dioder, der hovedsagelig anvendes som numeriske og/eller alfanumeriske signaler i displays, som fx består af et eller flere sammensatte tegn. Hvert tegn indeholder en række lysemitterende dioder, der foreligger i form af diskrete komponenter eller elementer monteret på en mikroplade (chip). Disse displays er monteret på et integreret kredsløb, som er forsynet med en dekoder/driver. Hvert tegn eller hver sammensætning af tegn er dækket af et gennemskinneligt materiale, der forstærker intensiteten af de lysende punkter, som dioderne frembringer for at danne tal eller bogstaver i overensstemmelse med den impuls, kredsløbet modtager fra et indgangssignal.

8531 90 00 Dele Denne underposition omfatter bl.a. alarmbrikker (såsom brikker bestående af en diode og en antenne, såkaldte »mikrobølgebrikker«, eller brikker bestående af en mikroplade (chip) med et resonanskredsløb, såkaldte »frekvensdelingsbrikker«), der fastgøres på varer for at forhindre tyveri af disse, og som påvirker modtagerelektronikken i anlægget og udløser alarmen, når de ved udgangen af en forretning kommer ind i signalfeltet i et alarmanlæg (henhørende under underpos. 8531 10 ). Denne underposition omfatter også brikker, der kombinerer to forskellige teknologier, såsom akustisk- magnetisk med mikrobølge eller akustisk-magnetisk med radiofrekvens. Undtaget fra underpositionen er derimod: — Brikker bestående af en tråd, en strimmel eller en kombination af to strimler, såkaldte »magnetiske brikker« eller »akustisk-magnetiske brikker«, af magnetiske materialer, der skal anvendes i kontrolområdet for et elektronisk vareovervågningssystem (EAS) (pos. 8505 ). — Brikker, i hvilke der er indkapslet et eller flere elektroniske integrerede kredsløb i form af mikroplader (chips) og en antenne, men uden andre aktive eller passive kredsløbselementer (»smart cards«), såkaldte »radiofrekvensidentifikationsbrikker« (RFID) (underpos. 8523 52 ). — Brikker, der indeholder et eller flere elektroniske integrerede kredsløb i form af mikroplader (chips) med en indkapslet antenne og en eller flere kondensatorer, men uden andre aktive eller passive kredsløbselementer (underpos. 8523 59 ). — Brikker i form af et trykt kredsløb (se bestemmelse 6 til kapitel 85), såkaldte »radiofrekvensbrikker« (pos. 8534 00 ).

8534 00 Trykte kredsløb Denne position omfatter: 1. Mærker af papir i form af trykte kredsløb, beregnet til at forhindre tyveri fx af biblioteksbøger. 2. Fleksible elektriske ledere i form af trykte kredsløb.

8536 Elektriske apparater til at slutte, afbryde eller beskytte elektriske kredsløb og til at skabe forbindelse til eller i elektriske kredsløb (fx afbrydere, relæer, sikringer, overspændingsbeskyttere, stikpropper og -dåser, lampefatninger og andre konnektorer, forgreningsdåser), til driftsspænding 1 000 volt og derunder; konnektorer til optiske fibre samt bundter og kabler af optiske fibre Foruden de apparater, der er beskrevet i Forklarende Bemærkninger til HS, pos. 8536 , omfatter denne position bl.a.: 1. Fordelere til telefoncentraler. 2. Krydsnings- eller forgreningsplader til luftledninger til sporvogne. 3. Tilslutningsplader til elektromotorer. 4. Omkoblere til transformatorer med flere udtag. 5. Tilslutningsdele til akkumulatorelementer. 6. Såkaldte induktive nærhedsafbrydere, dvs. elektroniske afbrydere, indeholdende en induktionsspole med fri stråling, beregnet til at aktivere afbryderen (slutte strømmen) uden fysisk kontakt, når en metalgenstand kommer ind i spolens spredningsfelt. Disse afbrydere erstatter mekanisk fungerende endestop, især i værktøjsmaskiner, transportbånd og vægte. 7. Afbrydere monteret i samme hus som en lysstyrkeregulator (dimmer). Med disse apparater er det muligt ikke blot at tænde og slukke belysningsapparater tilsluttet lysnettet, men også at regulere lysstyrken. 8. Såkaldte kontaktmåtter eller tastaturkonvolutter til forbindelse af elektriske kredsløb. Disse måtter består af to elastiske plader af plastmateriale, der er anbragt oven på hinanden, og i hvilke der er indlejret et stort antal ledende kontaktpunkter med regelmæssige mellemrum. Disse måtter monteres bl.a. under tastaturet på telefonapparater. Hver gang en knap trykkes ned, kommer de tilsvarende kontaktpunkter i berøring med hinanden og etablerer herved den elektriske kontakt. 9. Elektroniske afbrydere, som uden fysisk kontakt slutter og afbryder et elektrisk kredsløb ved hjælp af halvlederkomponenter (fx transistorer, tyristorer, integrerede kredsløb). Undtaget fra denne position er derimod bl.a.: a) Beslag til elektriske ledninger (almindeligvis pos. 7326 ). b) Signal- og reguleringsudstyr til jernbaner og andre trafikveje (pos. 8530 ).

8536 50 11 Trykafbrydere Undtaget fra denne underposition er berøringsafbrydere (underpos. 8536 50 19 ).

8536 69 10 til 8536 69 90 Andre varer

Disse underpositioner omfatter elektromekaniske stikpropper (såkaldte hanstik) og stikdåser (såkaldte hunstik), som tillader forbindelse mellem eksempelvis apparater, kabler og terminalkort.

Forbindelsesdelene (konnektorerne) kan have en stikprop eller en stikdåse i hver ende eller en stikprop eller stikdåse i den ene ende og en kontaktanordning i den anden (f.eks. af krympe-, klemme-, lodde- eller skruetypen) se eksemplerne i figur 1 og 2.

Figur 1:

I den ene ende er kablet forbundet til konnektoren ved hjælp af en tilslutning af krympe/klemmetypen. I den anden ende skabes der forbindelse ved at tilslutte det monterede han-/hunstik.

Figur 2:

I den ene ende er kablet forbundet til konnektoren ved hjælp af en tilslutning af krympe/klemmetypen. I den anden ende skabes der forbindelse ved at tilslutte det monterede hunstik. Denne konnektor er desuden udstyret med en yderligere tilslutning i form af et hanstik.

Underpositionerne omfatter også plug-in-tilslutninger, der omfatter stikprop- og stikdåsepar (to dele). Stikprop- og stikdåsedelene har hver en stikdåse og en anden kontaktanordning.

Disse underpositioner omfatter ikke forbindelsesmateriel til ledninger og kabler, hvor der kan skabes en elektrisk forbindelse på anden vis (fx krympe-, skrue-, lodde- eller klemmeterminaler). Disse er omfattet af pos. 8536 90 (se eksemplerne i figur 3-7).

Stikpropper og -dåser med indvendigt eller udvendigt gevind er dog omfattet.

Figur 3 og 4:

I den ene ende er kablet forbundet til konnektoren ved hjælp af en tilslutning af krympe/klemmetypen. I den anden ende skabes der forbindelse ved hjælp af en skrue eller en bolt og møtrik.

Figur 5, 6 og 7:

Der skabes ikke elektrisk forbindelse ved tilslutning. Der forefindes hverken han- eller hunstik. Der skabes elektrisk forbindelse ved sammenskruning eller sammenklemning.

8536 69 10 Til koaksialkabler Denne underposition omfatter kun stikpropper og stikdåser til koaksialforbindelser (se eksemplerne i figur 1-6).

Figur 5

Koaksialstikprop med gevind

Figur 6

Koaksialadapter

8536 69 30 Til trykte kredsløb

Denne underposition omfatter stikpropper og -dåser, som er beregnet til at blive direkte fastgjort til et trykt kredsløbskort (PCB) eller fleksibelt trykt kredsløb på mindst én side af stikproppen eller stikdåsen (se nedenstående eksempler).

1. Dette USB-stik er ikke beregnet til at blive direkte forbundet til et PCB og henhører derfor ikke under denne underposition.

2. Denne USB-fatning er beregnet til at blive direkte forbundet til et PCB og henhører derfor under denne underposition.

1. Denne konnektor er ikke beregnet til at blive direkte forbundet til et PCB og henhører derfor ikke under denne underposition. 2. Denne konnektor er beregnet til at blive direkte forbundet til et PCB og henhører derfor under denne underposition.

8536 70 00 Konnektorer til optiske fibre samt bundter og kabler af optiske fibre

Se bestemmelse 7 til dette kapitel. Se forklarende bemærkninger til HS, pos. 8536, afsnit IV.

8536 90 01 Præfabrikerede strømskinneelementer Denne underposition omfatter bl.a. monteringsfærdige elementer til overførsel af elektricitet. De tillader en vis fleksibilitet for så vidt angår mulighederne for tilslutning af lamper samt af elektrisk drevne maskiner og apparater. Strømudtaget finder sted ved hjælp af klemme- og glidekontakter. Nedenstående illustrationer viser typiske anvendelsesmuligheder:

8536 90 10 Forbindelsesmateriel til ledninger og kabler Denne underposition omfatter alle terminalanordninger, der er fastgjort til den ende af ledningerne eller kablerne, der skal give en elektrisk forbindelse på anden måde end ved plug-in-tilslutning (fx krympe-, skrue-, lodde- eller klemmeterminaler).

8537 Tavler, plader, konsoller, pulte, kabinetter og lign., sammensat af to eller flere af de under pos. 8535 eller 8536 nævnte apparater, til elektrisk styring eller distribution af elektricitet, herunder også tavler mv. indeholdende instrumenter og apparater henhørende under kapitel 90, og numeriske kontrolapparater henhørende under pos. 8517 Denne position omfatter bl.a. kombinationer af ens apparater henhørende under pos. 8536 (fx afbrydere til belysning) på et underlag (fx tavle, skab).

8537 10 91 Styresystemer med programmerbare lagerenheder Denne underposition omfatter bl.a. styreskabe forsynet med brugerhukommelse til elektrisk styring af maskiner. De er ikke blot forsynet med apparater henhørende under pos. 8535 eller 8536 (fx relæer), men også fx med transistorer eller triacs henhørende under pos. 8541 , der fungerer som omkoblingskomponenter, og ud over disse komponenter omfatter de mikroprocessorer (fx til logikfunktionen og styring af indgange og udgange), grænsefladekredsløb (interfaces) samt en strømforsyningsenhed (forsyningsmodul).

8537 10 98 Andre varer Denne underposition omfatter bl.a.: 1. Apparater til fjernbetjening pr. tråd af videooptagere og -gengivere. Der er tale om elektriske betjeningstavler (med trykknaptastatur og andre elektriske komponenter monteret på en plade) til betjening af alle funktionerne i videooptageren, med hvilken den er forbundet via et tilslutningskabel. 2. Elektriske styreapparater til automatiske salgsautomater. De består af en betjeningstavle, der foruden relæer og elektriske kontakter er påmonteret triacs og integrerede kredsløb. Undtaget fra denne underposition er: a) Elektriske styreapparater, benævnt »joysticks«, som defineret i bestemmelse 5 C til kapitel 84 (pos. 8471 ). b) Trådløse fjernbetjeningsapparater med infrarøde stråler til betjening af videooptagere, fjernsynsapparater eller andre elektriske apparater (pos. 8543 ).

8538 Dele, som udelukkende eller hovedsagelig anvendes til apparater henhørende under pos. 8535 - 8537

8538 90 11 Sammensatte elektroniske komponenter Se de forklarende bemærkninger til underpos. 8443 99 10 .

8538 90 91 Sammensatte elektroniske komponenter Se de forklarende bemærkninger til underpos. 8443 99 10 .

8539 Elektriske glødelamper og udladningslamper, herunder sealed beamlamper samt ultraviolette lamper og infrarøde lamper; buelamper; lamper med lysdioder (LED) Bortset fra visse specielt udstyrede eller monterede buelamper (se de forklarende bemærkninger til underpos. 8539 41 00 og 8539 49 00 ) omfatter denne position kun egentlige lamper og rør samt identificerbare dele dertil, jf. bestemmelse 2 b) til afsnit XVI. Apparater udstyret med sådanne lamper eller rør (fx bestående af en enkelt reflektor med holder eller fodstykke), tariferes i deres egen position som belysningsapparater (pos. 9405 ), varmeapparater (fx pos. 7321 ), medicinske apparater (pos. 9018 ) etc.

8539 21 30 til 8539 29 98 Andre glødelamper, undtagen ultraviolette lamper og infrarøde lamper Undtaget fra disse underpositioner er bl.a.: a) Modstandslamper med kultråd og variable modstandslamper med jerntråd i hydrogen (pos. 8533 ). b) Elektriske lysguirlander i afpasset længde, bestående af et antal fantasilamper indbyrdes forbundet med elektrisk ledning, især anvendt til pyntning af juletræer (pos. 9405 ).

8539 31 10 til 8539 39 80 Udladningslamper, undtagen ultraviolette lamper Disse underpositioner omfatter bl.a.: 1. Xenonlamper. 2. Spektrallamper. 3. Glimlamper. 4. Indikatorrør med bogstaver eller tal.

8539 41 00 og 8539 49 00 Ultraviolette og infrarøde lamper; buelamper Disse underpositioner omfatter bl.a.: 1. Ultraviolette rør og lamper. Foruden de anvendelsesområder, der er omtalt i Forklarende Bemærkninger til HS, pos. 8539 , afsnit D, første stykke, kan nævnes: a) Aktinokemisk lystryk. b) Vitaminisering. c) Sterilisering. d) Fotokemi. e) Fremstilling af ozon. 2. Infrarøde rør og lamper. Foruden de anvendelsesområder, der er omtalt i Forklarende Bemærkninger til HS, pos. 8539 , afsnit D, andet stykke, kan nævnes: a) Rumopvarmning. b) Udstyr til infrarøde sendere (fx i et tyverisikringsanlæg). c) Videnskabelig forskning (fx spektralanalyse). 3. Buelamper som beskrevet i Forklarende Bemærkninger til HS, pos. 8539 , afsnit E. Elektriske buelamper med kulelektroder monteres fx i kinemataografiske forevisningsapparater henhørende under pos. 9007 , eller anvendes i dokumentkopieringsudstyr. Underpos. 8539 41 00 omfatter elektriske buelamper udstyret med særlige holdere samt drejelige belysningsanordninger bestående af en eller flere buelamper monteret på et bevægeligt stativ, hovedsaglig bestemt til anvendelse i fotograf- eller filmatelierer. Undtaget fra disse underpositioner er bl.a.: a) Elektroluminiscerende dioder (pos. 8541 ). b) Elektroluminiscerende bånd, plader eller tavler, som er baseret på elektroluminiscens af et stof (fx zinksulfid), som er anbragt mellem to elektrisk ledende lag (pos. 8543 ).

8539 90 10 og 8539 90 90 Dele Disse underpositioner omfatter bl.a.: 1. Sokler til elektriske glødelamper og udladningslamper. 2. Glødetråd af wolfram, spiralsnoet, afskåret i længde og færdig til montering. 3. Metalelektroder til udladningslamper. 4. Dele af glas (undtagen isoleringsdele henhørende under underpos. 8547 90 00 ) bestemt til montering indvendig i lamper. 5. Kroge til fastgørelse af glødetråde.

8540 Elektronrør (glødekatoderør, koldkatoderør og fotokatoderør), fx vakuumrør, damp- og gasfyldte rør, kviksølvdampensretterrør, katodestrålerør og fjernsynskamerarør

8540 11 00 Til farvefjernsyn Denne underposition omfatter de i Forklarende Bemærkninger til HS, pos. 8540 , fjerde stykke, nr. 2, nævnte katodestrålerør, som opfylder følgende betingelser: 1. Med skyggemaske med spalter. 2. Afstand mellem to bånd af samme farve, midt på skærmen, på 0,4 mm eller derover. For så vidt angår billedskærmens diagonalmål henvises til de forklarende bemærkninger til underpos. 8528 72 30 .

8540 60 00 Andre katodestrålerør Denne underposition omfatter de i Forklarende Bemærkninger til HS, pos. 8540 , fjerde stykke, nr. 2, punkt d), nævnte katodestrålerør, bortset fra varer henhørende under underpos. 8540 11 og 8540 12 .

8540 71 00 og 8540 79 00 Mikrobølgerør (fx magnetroner, klystroner, vandrebølgerør og karcinotroner), undtagen rør med styregitter Disse underpositioner omfatter de i Forklarende Bemærkninger til HS, pos. 8540 , fjerde stykke, nr. 4, nævnte rør. Undtaget herfra er Geiger-Müller-rør (underpos. 9030 90 00 ).

8540 81 00 og 8540 89 00 Andre varer Foruden de ensretterrør, der er beskrevet i Forklarende Bemærkninger til HS, pos. 8540 , fjerde stykke, nr. 1, omfatter disse underpositioner fx phanatroner, tyratroner, ignitroner og højspændingsensrettere til røntgenapparater.

8541 Dioder, transistorer og lignende halvlederkomponenter; lysfølsomme halvlederkomponenter, herunder fotoceller og solceller, også samlet i moduler eller paneler; lysemitterende dioder (LED); monterede piezoelektriske krystaller

8541 40 90 Andre varer Denne underposition omfatter fotoelementer samlet i moduler eller paneler, hvori der indgår bypass-dioder (men ikke spærredioder). Bypass-dioderne er ikke elementer, som direkte forsyner fx en motor med strøm (se Forklarende Bemærkninger til HS, pos. 8501 og 8541 ).

8541 90 00 Dele Foruden de i Forklarende Bemærkninger til HS, pos. 8541 , nævnte dele omfatter denne underposition bl.a.: 1. Holdere og kapsler til piezo-elektriske krystaller. 2. Kapsler af metal, steatit etc. til monterede halvlederkomponenter. Undtaget fra underpositionen er bl.a.: a) Tilslutningsanordninger, som overfører elektrisk strøm mellem kontaktben og elektroder (pos. 8536 ). b) Dele af grafit (underpos. 8545 90 90 ).

8542 Elektroniske integrerede kredsløb Denne position omfatter også udskiftelige forprogrammerede hukommelsesenheder i form af monolitiske integrerede kredsløb, til oversættelsesapparater henhørende under underpos. 8470 10 00 og 8543 70 10 . Undtaget fra underpositionen er bl.a. skiver (undertiden benævnt wafers) bestående af kemiske elementer, der er doteret med henblik på anvendelse i elektronik, også slebne eller påført et ensartet epitaksial-lag, forudsat de ikke har været underkastet dotering eller selektiv diffusion med det formål at skabe diskrete zoner (pos. 3818 00 ).

8542 31 11 til 8542 31 90 Processorer og kontrol- og styreenheder, også kombineret med hukommelser, omformere, logiske kredsløb, forstærkere, ure, tidskredsløb eller andre kredsløb Disse underpositioner omfatter bl.a.: 1. Mikroprocessorer, også kaldet micro processing units (MPUs), er integrerede kredsløb, der kan defineres som enheder, der udfører de grundlæggende funktioner vedrørende instruktioner, udførelse og systemkontrol. De vigtigste komponenter i mikroprocessorer er: — regne- og logiskenhed (ALU) — instruktionsdekoder og programtæller — styreenhed, og — indlæse/udlæse-enhed (»I/O-unit«) til kommunikationen med andre enheder. En mikroprocessor kan kun fungere, hvis der ud over den interne hukommelse anvendes en ekstern hukommelse eller en anden enhed. Mikroprocessorer kan indeholde en eller flere mikroprogramhukommelser (RAM eller ROM), ved hjælp af hvilke mikroinstruktioner kan indlæses eller lagres, således at antallet af grundlæggende instruktioner i styreenheden øges. Den mikroprogrammerede ROM, som en mikroprocessor kan indeholde, er beregnet til lagring af binære basisinstruktioner og skal ikke betragtes som en rigtig programhukommelse til lagring af de instruktioner, der skal udføres. Disse varer kan indeholde en instruction cache memory eller mikroperifere enheder. Underpositionen omfatter også mikroprocessorer, der helt er fremstillet til en bestemt anvendelse, og som er baseret på »full custom«-, »gate array«- eller »standard cell«-designs. Mikroprocessorers kapacitet er længden af hvert ord (fx 8, 16 eller 32 bits), som regne- og logiskenhedens akkumulator kan behandle i et enkelt mikroinstruktionsforløb (single microinstruction cycle). 2. Mikrocontrollere og mikrocomputere er integrerede kredsløb, de mindst består af følgende hovedkomponenter: — mikroprocessor, også kaldet micro processing unit (MPU) — en programhukommelse (fx RAM, ROM, PROM, EPROM, E2PROM, flash E2PROM) forbundet til instruktionsdekoderen og indeholdende et program, der definerer en instruktionssekvens — en datahukommelse (fx RAM eller E2PROM), som der ikke er tilgang til uden for chippen, i modsætning til mikroprocessorer — en ekstern databus (til data, adresser eller instruktioner). Mikrocontrollere er programmeret eller kan programmeres yderligere til at udføre specifikke funktioner med et bestemt formål (fx i fjernsynsmodtagere, apparater til optagelse og/eller gengivelse af video og i mikrobølgeovne). Mikrocomputere er i stand til at fungere selvstændigt (stand alone) og i mange forskellige sammenhænge (fx i automatiske databehandlingsmaskiner (mainframes), minicomputere og pc'er). Mikrocomputere kan frit programmeres efter brugerens behov. Underposition omfatter også mikrocontrollere, der helt er fremstillet til en bestemt anvendelse, og som er baseret på »full custom«-, »gate array«- eller »standard cell«-design. Mikrocontrolleres kapacitet er længden af hvert ord, som regne- og logiskenhedens akkumulator kan behandle i et enkelt mikroinstruktionsforløb (single microinstruction cycle). 3. Grænsefladekredsløb, som er integrerede kredsløb, der (fx gennem kodekonvertering, konvertering mellem bitseriel og bitparallel transmission eller synkronisering) kan forbinde programmer, integrerede kredsløb, ydre enheder eller systemer med forskellige karakteristika.

8542 31 11 og 8542 31 19 Varer som nævnt i bestemmelse 9 b), nr. 3 og 4, til dette kapitel Se Forklarende Bemærkninger til HS, pos. 8542 , afsnit III.

8542 32 11 og 8542 32 19 Varer som nævnt i bestemmelse 9 b), nr. 3 og 4, til dette kapitel Se Forklarende Bemærkninger til HS, pos. 8542 , afsnit III.

8542 32 45 Statiske Random Access Memories (S-RAMs), herunder Cache Random Access Memories (Cache RAMs) Cache Random Access Memories (Cache-RAMs) er statiske Random Access Memories med en tilgangstid, som er hurtigere end til hovedhukommelsen. Cache-RAMs anvendes almindeligvis som midlertidige bufferhukommelser til udligning af hastighedsforskelle mellem en centralenhed og hovedhukommelsen.

8542 32 61 til 8542 32 75 Elektrisk sletbare, programmerbare Read Only Memories (E 2 PROMs), herunder flash E 2 PROMs »E2PROMs« er hukommelser, der normalt er byte-sletbare. Flash E2PROMs er hukommelser, der også kaldes »flash Memories«, »flash EPROMs« eller »flash EEPROMs«. »Flash Memories« kan være baseret på enten EPROM- eller E2PROM-teknologi, og de er elektrisk sletbare, enten fuldstændigt (pr. bulk - »bulk wise«) eller sektor for sektor (pr. side eller blok - »page or block wise«). Programmering, læsning og sletning af disse hukommelser kan foretages ved en dobbelt energitilførsel (dual power supply) eller ved en enkelt energitilførsel (single power supply). »Flash memories«, der er baseret på EPROM-teknologi, har en array-struktur bestående af celler med kun én transistor. »flash memories«, der er baseret på E2PROM-teknologi, har en array-struktur bestående af celler med to eller flere transistorer eller med kun én transistor kombineret med en anden transistor pr. sektor (side eller blok). Sidstnævnte type adskiller sig desuden fra hukommelser, der er baseret på EPROM-teknologi, derved, at de indeholder et antal karakteristiske E2PROM-elementer (fx et E2PROM kommando-sæt).

8542 32 90 Andre hukommelser (memories) Denne underposition omfatter bl.a. kundespecificerede memories (CAMs) og ferro-elektriske memories. Kundespecificerede memories (CAMs) er hukommelsesenheder, hvor lagringen sker på grundlag af indholdet. Lagringspositionerne i disse enheder identificeres på grundlag af indholdet eller dele af indholdet og ikke på grundlag af deres navne eller adresser. Ferro-elektriske memories er ikke-flygtige hukommelsesenheder, der fremstilles ved at kombinere ferro-elektrisk materiale og halvledermateriale. Det ferro-elektriske materiale kan også bevare en elektrisk polarisering, når der ikke er et elektrisk felt. Disse enheder er både elektrisk programmerbare og elektrisk sletbare.

8542 39 11 til 8542 39 90 Andre varer Disse underpositioner omfatter bl.a.: 1. Kundespecificerede logiske kredsløb, som er defineres af og produceres for en enkelt bruger. I produktionsprocessen indgår rutning og placering af celler (logiske gates), idet der anvendes kundespecificerede diffusionsmasker. Kundespecificerede logiske krebsløb er konstrueret til at udføre anvendelsesspecifikke funktioner. De betegnes også anvendelsesspecifikke integrerede kredsløb (ASIC). 2. Gate arrays, som er integrerede logiske kredsløb, der består af en fast og regelmæssig sammensætning af programmerbare logiske elementer (transistorer i fx AND-, NAND-, OR- eller NOR-gates). For at opnå en brugerspecifik forbindelse mellem disse logiske elementer programmeres gate arrays gennem et eller flere metallliseringsmønstre. 3. Standardceller, som er integrerede logiske kredsløb, der består af en brugerspecifik sammensætning af prædefinerede og faste underkredsløb. Underkredsløbene kan indeholde enhver form for integreret funktion (fx en logisk funktion eller en hukommelsesfunktion). 4. Programmerbare logiske enheder, som er integrerede kredsløb, der består af faste logiske elementer. Disse kredsløbs endelige funktion bestemmes af brugeren, der brænder smelteled eller elektrisk programmerer forbindelserne mellem de logiske elementer. 5. Standardiserede logiske krebsløb, som er integrerede logiske kredsløb, der indeholder mindre end 150 logiske gates (fx AND, NAND, OR, NOR). Disse enheder kan indeholde flere funktioner eller sæt af identiske og uafhængige funktioner. 6. Grænsefladekredsløb, som er integrerede kredsløb, der (fx gennem kodekonvertering, konvertering mellem bitseriel og bitparallel transmission eller synkronisering) kan forbinde programmer, integrerede kredsløb, ydre enheder eller systemer med forskellige karakteristika. 7. Mikro-perifere enheder er integrerede kredsløb, der udfører særlige funktioner som supplement til mikroprocessorer, mikrocontrollere eller mikrocomputere og forbedrer disses egenskaber med hensyn til ekstern kommunikation, kontrol og grænseflade. De tekniske specifikationer for en mikro-perifer enhed viser tydeligt dens forbindelse med og dedikation til en mikroprocessor, mikrocontroller eller mikrocomputer. Kommunikations-, kontrol- og grænsefladefunktionerne kan bestå af buscontrollere, hukommelsescontrollere (DRAM-controllere, memory management units (MMUs), direkte hukommelsestilgangscontrollere) eller perifere grænsefladecontrollere (grafiske controllere, lokalnetcontrollere, universelle asynkrone receiver/transmittercontrollere, tastaturcontrollere, massehukommelsescontrollere). 8. »Smartpower« integrerede kredsløb, der er integrerede analoge kredsløb, som kombinerer digitale og analoge kredsløb (effekttransistorer) til kontrol af logiske udlæsningssignaler og effektudlæsningssignaler. Disse enheder kan anvedes til fx intern beskyttelse mod effekttab, fejlstyring eller diagnosticering. Undtaget fra denne underposition er programmerbare Read Only Memories (PROMs) (underpos. 8542 32 90 ).

8542 39 11 og 8542 39 19 Varer som nævnt i bestemmelse 9 b), nr. 3 og 4, til dette kapitel Se Forklarende Bemærkninger til HS, pos. 8542 , afsnit III.

8543 Elektriske maskiner og apparater med selvstændig funktion, ikke andetsteds tariferet i dette kapitel

8543 70 90 Andre varer Denne underposition omfatter bl.a.: 1. Elektrostatiske anordninger (fx til maskiner til flokning af tekstilstof). 2. Elektroluminiscerende anordninger, almindeligvis i form af bånd, plader eller tavler. 3. Termoelektriske generatorer, bestående af et termobatteri indeholdende et variabelt antal termoelementer og en varmekilde (fx med butangas), som frembringer jævnstrøm ved Seebeck-effekten. 4. Anordninger til fjernelse af statisk elektricitet. 5. Afmagnetiseringsapparater. 6. Blokeringsoscillatorer. 7. Digitale registreringsapparater til flyvedata (»flight recorders«), i form af et ildfast, brudsikkert elektronisk apparat, som er bestemt til kontinuerlig registrering af specifikke data under flyvningen. 8. Apparater til trådløs fjernbetjening af fjernsynsmodtagere, videobåndoptagere og andre elektriske apparater. 9. Elektroniske apparater til frembringelse af lydeffekter, der anvendes som tilbehør til elektriske guitarer til frembringelse af forskellige effekter (fx fordobling eller forvrængning af lyden, resonans (ekko)). De er ikke monteret i selve instrumentet, men er indskudt mellem guitaren og hovedforstærkeren. 10. Elektroniske læseenheder til synshandicappede personer. Sådanne enheder omfatter — i et fælles kabinet — et kamera, som skanner den originale tekst (fx en avis eller en bog), og en monitor, som gengiver denne tekst stærkt forstørret. Underpositionen omfatter også små elektroniske apparater uden fundament (herunder såkaldte »minicomputere«), som, afhængigt af de anvendte hukommelsesmoduler, kan oversætte ord og sætninger til et valgt fremmedsprog. Disse apparater er forsynet med et alfanumerisk tastatur og et firkantet display (skærm). Undtaget fra underpositionen er lignende apparater med regnefunktioner (pos. 8470 ). Undtaget fra denne underposition er bl.a.: a) Elektrostatiske filtre og elektromagnetiske vandrensere (pos. 8421 ). b) Apparater til behandling af mælk ved ultraviolet bestråling (pos. 8434 ). c) Apparater til rensning af forskellige varer (især metaldele) med ultralyd samt ultralydsvibratorer (eller -hoveder) (pos. 8479 ). d) Apparater til svejsning ved ultralyd (pos. 8515 ). e) Apparater til ultraviolet bestråling til medicinsk brug, selv om deres anvendelse ikke kræver lægeordination (pos. 9018 ). f) Elektriske regulatorer til regulering af elektriske eller ikke-elektriske størrelser, henhørende under pos. 9032 .

8544 Isolerede (herunder lakerede eller anodiserede) elektriske ledninger, kabler (herunder koaksialkabler) og andre isolerede elektriske ledere, også forsynet med forbindelsesdele; optiske fiberkabler, fremstillet af individuelt overtrukne fibre, også samlet med elektriske ledere eller forsynet med forbindelsesdele Denne position omfatter ikke: a) Fleksible elektriske ledere i form af trykte kredsløb (pos. 8534 00 ). b) Særskilt præsenterede konnektorer og forbindelsesdele til kabler eller andre elektriske ledere (pos. 8535 eller 8536 ). c) Konnektorer til optiske fiberkabler (underpos. 8536 70 00 ).

8544 42 10 Af den art der anvendes til telekommunikation Se Forklarende Bemærkninger til HS, pos. 8544 . I denne underposition forstås ved udtrykket »af den art der anvendes til telekommunikation« også elektriske ledere, der er forsynet med konnektorer, der anvendes i telekommunikationsnet, fx for at forbinde en automatisk databehandlingsmaskine med et modem. Undtaget fra denne underposition er bl.a.: a) Elektriske ledere, som er forsynet med konnektorer, og som anvendes til at forbinde andre apparater (fx en DVD-afspiller med en skærm eller en automatisk databehandlingsmaskine med en monitor, en printer, et tastatur, en projektor osv.). b) Elektriske ledere, der er udformet til at kunne sættes i maskiner, fx en automatisk databehandlingsmaskine eller en enhed i denne, med henblik på at forbinde forskellige interne dele af maskinen. c) Elektriske ledere, som kun tjener til strømforsyning, fx elkabler.

8544 49 20 Af den art der anvendes til telekommunikation, til spænding 80 volt og derunder De forklarende bemærkninger til underpos. 8544 42 10 anvendes med de fornødne tillempninger.

8544 70 00 Kabler af optiske fibre

Denne underposition omfatter også optiske fiberkabler beregnet til fx telekommunikation, som består af en eller flere optiske fibre henhørende under pos. 9001 , der er individuelt overtrukket med et dobbelt lag akrylatpolymer. Overtrækket består af et indre lag af blødt akrylat og et ydre lag af hårdt akrylat, hvoraf sidstnævnte kan være indfarvet eller lakeret i forskellige farver for at gøre det muligt at identificere fibrene. De enkelte optiske fibre er overtrukket med det dobbelte overtrækslag; i sig selv udgør de ikke et optisk fiberkabel henhørende under pos. 8544 , før de indesluttes i en beskyttelseskappe.

De enkelte optiske fibres dobbelte overtrækslag giver dem beskyttelse og strukturel integritet, fx beskyttes de enkelte fibre mod brud og slitage.

Eksempel på opbygningen af en individuel overtrukken optisk fiber henhørende under pos. 9001 :

1. Optisk fiberkerne (indre glaskerne)

2. Ydre glaskerne (cladding)

3. Indre lag af blødt akrylat

4. Ydre lag af hårdt akrylat

5. Identifikation med farvekoder.

Eksempler på optiske fiberkabler henhørende under pos. 8544 fremstillet af individuelt overtrukne fibre indesluttet i en beskyttelseskappe:



8545 Kulelektroder, børstekul, lampekul, batterikul og andre varer af grafit eller andet kul, også i forbindelse med metal, af den art der anvendes til elektrisk brug

8545 90 90 Andre varer Denne underposition omfatter bl.a.: 1. Kul til lynafledere. 2. Kontakter til elektriske styreapparater eller til reostater. Undtaget fra denne underposition er bl.a. blandinger i form af pasta til elektroder, fremstillet af kulstofholdige materialer (pos. 3824 ).

8547 Isolationsdele til elektriske maskiner, apparater og materiel, for så vidt delene, bortset fra istøbte simple samledele af metal (fx sokler med gevind), består helt af isolerende materiale, undtagen isolatorer henhørende under pos. 8546 ; elektriske installationsrør og forbindelsesdele dertil, af uædle metaller og med indvendig isolering

8547 20 00 Isolationsdele af plast Denne underposition omfatter bl.a. isolationsdele fremstillet ved sammenpresning af en masse af glasfibre og plast eller ved sammenlægning eller sammenpresning af lag af papir eller vævet stof, som i forvejen er imprægneret med plast, forudsat at varerne er hårde og stive (se Forklarende Bemærkninger til HS, kapitel 39, Almindelige bemærkninger, afsnittet »Kombinationer af plast og andre materialer end plast«, punkt d)).

8547 90 00 Andre varer Denne underposition omfatter bl.a. isolationsdele af papir og pap, asbestcement og glimmer, samt de isolationsrør og forbindelsesstykker dertil, der er beskrevet i Forklarende Bemærkninger til HS, pos. 8547 , afsnit B.

8548 Affald og skrot af primærelementer, primærbatterier og elektriske akkumulatorer; brugte primærelementer, primærbatterier og elektriske akkumulatorer; elektriske dele til maskiner og apparater, ikke andetsteds tariferet i dette kapitel